110. ΑΠΟΦΑΣΗ ΥΠΟΥΡΓΟΥ ΔΙΚΑΙΟΣΥΝΗΣ Αριθ. 54067 της 28 Ιουλ./8 Νοεμ. 1982 (ΦΕΚ Β΄ 888) Καθορισμός του ποσού που θα παρακρατείται από το Δικηγορικό Σύλλογο Πειραιώς. Έχοντας υπόψη: 1)τις διατάξεις: α) των άρθρ. 9 και 10 του Νόμ. 1093/1980, και 2)Την απόφαση του Δ.Σ. του Δικηγορικού Συλλόγου Πειραιώς αριθ. 22/14.1.1982, αποφασίζουμε: Καθορίζουμε το ποσό που θα παρακρατείται από το Δικηγορικό Σύλλογο Πειραιώς από αμοιβές των μελών του για υποθέσεις αναγκαστικών απαλλοτριώσεων και συνδικιών ως εξής: α)Από υποθέσεις αναγκαστικών απαλλοτριώσεων: 1.Μέχρι 100.000 δρχ. ποσοστό 40%. 2.Από 100.001 δρχ έως 300.000 δρχ. ποσοστό 50%. 3.Από 300.001 δρχ. έως 1.000.000 δρχ. ποσοστό 60%. 4.Από 1.000.001 δρχ και άνω δρχ. ποσοστό 70%. β)Από συνδικίες πτωχεύσεως: 1.Μέχρι 100.000 δρχ. ποσοστό 30%. 2.Από 100.001 δρχ. έως 300.000 ποσοστό 40%. 3.Από 300.001 δρχ. έως 1.000.000 δρχ. ποσοστό 50%. 4.Από 1.000.001 και άνω ποσοστό 75%. Από τα παραπάνω παρακρατούμενα ποσά, ποσοστό 1% θα περιέρχεται στο Σύλλογο δια την κάλυψη των εξόδων διαχειρίσεως του οικείου λογαριασμού και το υπόλοιπο θα περιέρχεται σε «ίδιο λογαριασμό» θα διανέμεται δε συμμέτρως στα μέλη του Συλλόγου σύμφωνα με τις διατάξεις του άρθρ. 9 και 10 του Νόμ. 1093/80. 